cyanic-selkie/wikianc huggingface dataset:
Μαρσέλ Προυστ
Βιογραφία
Παρά τα προβλήματα υγείας του, ο Προυστ υπηρέτησε έναν χρόνο (1889-90) στον γαλλικό στρατό, στην Ορλεάνη, μια εμπειρία που του χάρισε ένα μεγάλο επεισόδιο στο τρίτο βιβλίο του μυθιστορήματός του. Ως νέος άνδρας, ο Προυστ ήταν ένας ορειβάτης της κοινωνίας αλλά οι φιλοδοξίες του ως συγγραφέα παρεμποδίστηκαν από την έλλειψη αυτοπειθαρχίας του. Η φήμη του ως σνομπ και ερασιτέχνης, που είχε εκείνη την εποχή, συνέβαλε στα μελλοντικά προβλήματα που συνάντησε κατά τη συγγραφή του πρώτου βιβλίου Από την πλευρά του Σουάν, το οποίο δημοσιεύτηκε το 1913. Εκείνη την περίοδο συμμετείχε στα λογοτεχνικά σαλόνια της κυρίας Στράους, χήρας του Ζορζ Μπιζέ και μητέρας του παιδικού του φίλου Ζακ Μπιζέ, της Μαντλέν Λεμαίρ και της κυρίας Αρμάν ντε Καγιαβέτ, ενός από τα μοντέλα της κυρίας Βερντυρέν και μητέρας του φίλου του Γκαστόν Αρμάν ντε Καγιαβέτ, με την αρραβωνιαστικιά του οποίου (Ζαν Πουκέ) ήταν ερωτευμένος. Χάρη στην κυρία Αρμάν ντε Καβαγιέτ, ο Προυστ γνωρίστηκε με τον Ανατόλ Φρανς, τον εραστή της.
Σε ένα άρθρο το 1892, που είχε τίτλο "Η μη θρησκεία του κράτους" (L'Irréligion d'État) και δημοσιεύτηκε στο Le Banquet, και στο άρθρο στο Le Figaro (1904) με τίτλο "Ο θάνατος των καθεδρικών ναών" (La mort des cathédrales), ο Προυστ τάχθηκε υπέρ του διαχωρισμού εκκλησίας και κράτους δηλώνοντας ότι ο σοσιαλισμός αποτελούσε τη μεγαλύτερη απειλή στην κοινωνία από ότι η εκκλησία και τονίζοντας τον ρόλο της τελευταίας στη διατήρηση μιας πολιτιστικής και εκπαιδευτικής παράδοσης.
Ο Προυστ είχε μια στενή σχέση με τη μητέρα του. Για να κατευνάσει τον πατέρα του, που επέμενε να ακολουθήσει μια καριέρα, ο Προυστ εργάστηκε εθελοντικά στην Βιβλιοθήκη Μαζαρέν το καλοκαίρι του 1896. Κάνοντας μια σημαντική προσπάθεια, έλαβε μια άδεια ασθενείας αρκετών ετών μέχρι που θεωρούνταν ότι παραιτήθηκε. Ποτέ δεν δούλεψε στον χώρο εργασίας του ούτε μετακόμισε από το διαμέρισμα των γονιών του μέχρι που πέθαναν και οι δυο.
Ο φιλικός και οικογενειακός του κύκλος άλλαξαν σημαντικά την πενταετία 1900-1905. Τον Φεβρουάριο του 1903 ο αδερφός του, Ρόμπερτ Προυστ, παντρεύτηκε και εγκατέλειψε το σπίτι της οικογένειας. Ο πατέρας του πέθανε τον Νοέμβριο του ίδιου έτους. Τέλος, το πιο συντριπτικό γεγονός, η αγαπημένη μητέρα του Προυστ πέθανε τον Σεπτέμβριο του 1905. Του άφησε μια σημαντική κληρονομιά. Η υγεία του καθ'όλη αυτήν την περίοδο συνέχισε να επιδεινώνεται.
Ο Προυστ πέρασε τα τρία τελευταία χρόνια της ζωής του κυρίως στο δωμάτιό του όπου κοιμόταν κατά τη διάρκεια της ημέρας και εργαζόταν το βράδυ για να ολοκληρώσει το μυθιστόρημά του. Πέθανε από πνευμονία και πνευμονικό απόστημα το 1922. Θάφτηκε στο κοιμητήριο του Περ Λασαίζ στο Παρίσι.
Πρώτα γραπτά
Το 1896 δημοσίευε το έργο Ηδονές και Μέρες (Les Plaisirs et les jours), μια συλλογή των πρώιμων έργων του. Το βιβλίο περιλάμβανε έναν πρόλογο από τον Ανατόλ Φρανς και σχέδια της κυρίας Λεμαιρ, στο σαλόνι της οποίας ο Προυστ ήταν συχνός προσκεκλημένος. Τον προσκάλεσε στο Κάστρο του Ρεβεγιόν (Château de Réveillon) το καλοκαίρι του 1894 και για τρεις εβδομάδες το 1895. Αυτό το βιβλίο ήταν τόσο πλούσιο από πλευράς περιεχομένου ώστε κόστιζε δυο φορές της κανονικής τιμής ενός βιβλίου του μεγέθους του.
Εκείνη την χρονιά ο Προυστ άρχισε να γράφει ένα μυθιστόρημα, το οποίο δημοσιεύτηκε το 1952 και τιτλοφορήθηκε Ζαν Σαντέιγ από τους μετά θάνατον συντάκτες του. Πολλά από τα θέματα που αναπτύχθηκαν αργότερα στο Αναζητώντας τον Χαμένο Χρόνο βρήκαν την πρώτη τους φωνή σε αυτό το ημιτελές έργο, συμπεριλαμβανομένου του αινίγματος περί μνήμης και της αναγκαιότητας του προβληματισμού. Αρκετά αποσπάσματα του Αναζητώντας τον Χαμένο Χρόνο μπορούν να αναγνωστούν στην πρώτη απόπειρα συγγραφής του Ζαν Σαντέιγ. Το πορτρέτο των γονέων στο Ζαν Σαντέιγ είναι αρκετά σκληρό, σε έντονη αντίθεση με τη λατρεία με την οποία οι γονείς απεικονίζονται στο αριστούργημα του Προυστ. Μετά την άσχημη υποδοχή που έλαβε το έργο Ηδονές και Μέρες, ο Προυστ εγκατέλειψε σταδιακά τον Ζαν Σαντέιγ το 1897 και σταμάτησε να εργάζεται μέχρι το 1899.
Αναζητώντας τον χαμένο χρόνο
Ξεκινώντας το 1909, όταν ο Προυστ ήταν 38 ετών, το Αναζητώντας τον χαμένο χρόνο αποτελείται από επτά τόμους συνολικού μεγέθους 3.200 σελίδων (περίπου 4.300 σελίδες η μετάφραση) και με περισσότερους από 2.000 χαρακτήρες. Ο Γκράχαμ Γκρην αποκάλεσε τον Προυστ «τον μεγαλύτερο μυθιστοριογράφο του 20ου αιώνα» και ο Σώμερσετ Μωμ ονόμασε το μυθιστόρημά του «τη μεγαλύτερη μυθοπλασία μέχρι σήμερα». Ο Αντρέ Ζιντ δεν πήρε αρχικά με θετικό τρόπο το έργο του Προυστ. Ο πρώτος τόμος απορρίφθηκε από τις εκδόσεις Γκαλιμάρ, κατά τη συμβουλή του Ζιντ. Αργότερα έγραψε σε επιστολή προς τον Προυστ τις απολογίες του όσον αφορά την άρνησή του απέναντι στον τελευταίο και αποκάλεσε τη στάση του αυτή ως ένα από τα σοβαρότερα λάθη της ζωής του.
Ο Προυστ πέθανε προτού προλάβει να ολοκληρώσει την αναθεώρηση των τελικών τόμων, τα τρία τελευταία από τα οποία δημοσιεύτηκαν μετά τον θάνατό του και επιμελήθηκαν από τον αδερφό του Ρόμπερτ Προυστ.
Το βιβλίο μεταφράστηκε στα αγγλικά από τον Σκωτ Μόνκριεφ και από το 1922 έως το 1931 κυκλοφόρησε με τον τίτλο Μνήμη των πραγμάτων του παρελθόντος. Ο Σκωτ Μόνκριεφ μετέφρασε τους έξι από τους επτά τόμους αλλά πέθανε προτού ολοκληρώσει τη μετάφραση του τελευταίου τόμου. Αυτός ο τελευταίος τόμος δόθηκε σε άλλους μεταφραστές. Όταν η μετάφραση του Σκωτ Μόνκριεφ αναθεωρήθηκε (πρώτα από τον Τέρενς Κίλμαρτιν και έπειτα από τον Ενράιτ), ο τίτλος του μυθιστορήματος άλλαξε στην κυριολεκτική του απόδοση και έγινε Αναζητώντας τον Χαμένο Χρόνο.
Το 1995 οι εκδόσεις Penguin ανέλαβαν να κάνουν μια νέα μετάφραση του βιβλίου από επτά μεταφραστές σε τρεις χώρες, οι οποίοι βασίστηκαν στο τελευταίο, πληρέστερο και αυθεντικό κείμενο. Οι έξι τόμοι του έργου, μαζί με τον έβδομο τόμο του Προυστ, δημοσιεύτηκαν στη Βρετανία το 2002 από τις εκδόσεις Allen Lane.
Προσωπική ζωή
Ο Προυστ ήταν ομοφυλόφιλος. Η σεξουαλικότητά του και η σχέση του με τους άνδρες αποτελούν συχνό θέμα συζήτησης από τους βιογράφους του. Αν και η οικονόμος του αρνείται αυτή τη σεξουαλικότητα του Προυστ στα απομνημονεύματά της, η άρνησή της αντιβαίνει στις δηλώσεις πολλών φίλων και σύγχρονων του Προυστ, συμπεριλαμβανομένου του συγγραφέα Αντρέ Ζιντ.
Ο Προυστ δεν παραδέχτηκε ποτέ ανοιχτά την ομοφυλοφιλία του, παρόλο που η οικογένεια και οι στενοί φίλοι του είτε το υποπτεύονταν είτε το γνώριζαν. Το 1897 ήρθε σε κόντρα με τον Ζαν Λωραίν, ο οποίος αμφισβήτησε δημοσίως τη φύση της σχέσης του Προυστ με τον Ντωντέ. Παρά τη δημόσια άρνηση του Προυστ, η ρομαντική σχέση του με τον συνθέτη Ρεϋνάλντο Χαν και ο έρωτάς του με τον σωφέρ και γραμματέα του Άλφρεντ Αγκοστινέλι είναι καλά τεκμηριωμένες.
Έργα του Προυστ και μεταφράσεις τους στα Ελληνικά
' Β. À la recherche du temps perdu ' (Αναζητώντας τον χαμένο χρόνο)
άλλες μεταφράσεις στα Ελληνικά
Φιλολογικοί όμιλοι
Κατηγορία:Εβραίοι λογοτέχνες Κατηγορία:Γάλλοι μυθιστοριογράφοι Κατηγορία:Γάλλοι δοκιμιογράφοι Κατηγορία:Γάλλοι κριτικοί της λογοτεχνίας Κατηγορία:Γαλλοεβραίοι Κατηγορία:ΛΟΑΤ πρόσωπα από τη Γαλλία
Άρι Χάαν
Σημείωσε 6 γκολ σε 35 αγώνες για την Εθνική Ολλανδίας τη δεκαετία του 1970. Σε συλλογικό επίπεδο, είχε επιτυχημένη σταδιοδρομία με τις Άγιαξ, Άντερλεχτ, Σταντάρ Λιέγης και ΠΣΦ Αϊντχόφεν. Συμμετείχε σε επτά τελικούς ευρωπαϊκών διασυλλογικών διοργανώσεων με πέντε νίκες και δύο ήττες. Ήταν επίσης γνωστός για τα γκολ του από μεγάλη απόσταση. Σε διεθνές επίπεδο, ήταν στην ομάδες που ηττήθηκαν σε δύο τελικούς του Παγκοσμίου Κυπέλλου.
Αφού αποχώρησε ως παίκτης, προπόνησε πολλές ομάδες στην Ευρώπη και την Κίνα, καθώς και τις εθνικές ομάδες της Κίνας, του Καμερούν και της Αλβανίας.
Καριέρα ως ποδοσφαιριστής
Ο Χάαν εντάχθηκε στον Άγιαξ το 1969 και ήταν μέλος της ομάδας που κέρδισε το Κύπελλο Πρωταθλητριών για τρία συνεχόμενα χρόνια, από το 1971 έως το 1973, το Διηπειρωτικό Κύπελλο το 1972 και δύο Ευρωπαϊκά Σούπερ Καπ, το 1972 και το 1973. Επίσης με τον Άγιαξ, κέρδισε τρεις τίτλους Έρεντιβιζι το 1969–70, το 1971–72 και το 1972–73 και το Κύπελλο Ολλανδίας από το 1970 έως το 1972. Το 1970, η ομάδα του κέρδισε το νταμπλ και το 1972 το τρεμπλ.
Έγινε μέλος της Άντερλεχτ το 1975 και ήταν μέρος της πιο επιτυχημένης περιόδου στην ιστορία του συλλόγου, όταν κέρδισε δύο Κύπελλα Κυπελλούχων Ευρώπης το 1976 και το 1978. Εκείνες τις δύο σεζόν, κέρδισε δύο ακόμη Ευρωπαϊκά Σούπερ Καπ (τα δύο προηγούμενα ήταν με τον Άγιαξ). Ο σύλλογος έφτασε και πάλι στον τελικό του Κυπέλλου Κυπελλούχων Ευρώπης το 1977, αλλά ηττήθηκε από το Αμβούργο ΣΦ. Επίσης με την Άντερλεχτ, κέρδισε το Κύπελλο Βελγίου το 1975–76 και το Πρωτάθλημα Βελγίου το 1980–81.
Ειχετ 35 συμμετοχές με την εθνική του ομάδα, σημειώνοντας 6 γκολ. Το πιο διάσημο ήταν ένα εντυπωσιακό γκολ από τα 35 μέτρα στον εναντίον της Ιταλίας στη δεύτερη φάση ομίλων του Παγκόσμιου Κυπέλλου του 1978. Το γκολ του στην ισοπαλία με 2–2 εναντίον της Δυτικής Γερμανίας, επίσης με μακρινό σουτ, βοήθησε την εθνική Ολλανδίας να φτάσει στον τελικό, όπου ηττήθηκε από την Αργεντινή. Συμμετείχε επίσης στο Παγκόσμιο Κύπελλο του 1974, όπου η Ολλανδία ηττήθηκε στον τελικό από τη Δυτική Γερμανία.
Σταδιοδρομία ως προπονητής
μικρογραφία|260x260εσ| Ο Άρι Χάαν πριν από προκριματικό του Παγκοσμίου Κυπέλλου ενάντια στη Δανία το 2009. Δύο μήνες μετά την αποχώρησή του ως παίκτης, ο Χάαν έγινε προπονητής της Αντβέρπ. Ωστόσο, στα μέσα της σεζόν 1985–86 έγινε προπονητής της Άντερλεχτ, αντικαθιστώντας τον Πάουλ Φαν Χιμστ που απολύθηκε από τον σύλλογο. Είχε παίκτες αστέρες όπως ο Φράνκι Φερκάουτερεν και ο Μόρτεν Όλσεν, μαζί με παίκτες όπως οι Έρβιν Βάντενμπεργκ, Αλεξάντερ Τσερνιατίνσκι και Έντζο Σίφο. Το 1986 η Άντερλεχτ κέρδισε το πρωτάθλημα, μετά από πλέι οφ δύο αγώνων με αντίπαλο την Κλαμπ Μπρυζ. Την ίδια σεζόν, ο σύλλογος έφτασε στους ημιτελικούς του Ευρωπαϊκού Πρωταθλήματος Κύπελλο, αποκλείοντας τη Μπάγερν Μονάχου. Την επόμενη σεζόν, η ομάδα του κέρδισε πάλι το Πρωτάθλημα Βελγίου.
Μετά την Άντερλεχτ έγινε προπονητής της γερμανικής ΦφΜ Στουτγκάρδης την 1η Ιουλίου 1987. Η Στουτγκάρδη έφτασε στον πρώτο τελικό της στο Ευρωπαϊκό Κύπελλο του 1989, το Κύπελλο ΟΥΕΦΑ, αλλά απέτυχε να κερδίσει το τρόπαιο εναντίον της Νάπολι (1–2, 3–3), μια ομάδα για την οποία έπαιζε ο Ντιέγκο Μαραντόνα εκείνη την περίοδο. Παρέμεινε στη Στουτγκάρδη μέχρι τις 26 Μαρτίου 1990. Τον Ιούλιο του 1990 έγινε προπονητής της 1. Νυρεμβέργης, όπου παρέμεινε για μία σεζόν.
Μετά από δέκα χρόνια, τον Δεκέμβριο του 1997, ο Χάαν έκανε ένα ακόμη πέρασμα στην Άντερλεχτ, περνώντας εννέα μήνες στην ομάδα πριν επιστρέψει στον ΠΑΟΚ, όπου παρέμεινε ως προπονητής μέχρι τον Δεκέμβριο του 1999. Ακολούθως, πήγε στην Κύπρο, για να γίνει προπονητής της Ομόνοιας Λευκωσίας το Νοέμβριο του 2000, αλλά έμεινε στην ομάδα μόνο για δύο αγώνες, αφού είχε μια εξαιρετική προσφορά από την Αούστρια Βιέννης για να γίνει προπονητής της. Έφυγε από την Αούστρια τον Αύγουστο του 2001.
Ήταν προπονητής της Εθνικής Κίνας για δύο χρόνια από τον Δεκέμβριο του 2002. Το 2004, η Κίνα φιλοξένησε το Κύπελλο Ασίας και έφτασε στον τελικό, όπου η ομάδα του ηττήθηκε από την Ιαπωνία. Ωστόσο, η Κίνα δεν προκρίθηκε στο Παγκόσμιο Κύπελλο του 2006 μετά τον αποκλεισμό της από τον πρώτο γύρο των προκριματικών, όπου έχασε την πρώτη θέση του ομίλου από το Κουβέιτ. Παρέμεινε ως προπονητής της Κίνας μέχρι τον Νοέμβριο του 2004.
Το Φεβρουάριο του 2006 μετακόμισε στην Περσέπολις, όπου βοήθησε την ομάδα του να φτάσει στον τελικό του Κυπέλλου Ιράν. Απολύθηκε από το σύλλογο λίγο πριν ξεκινήσει η σεζόν 2006–07, καθώς είχε προβλήματα με τη διοίκηση του συλλόγου. Στη συνέχεια, έγινε προπονητής της Εθνικής Καμερούν, ωστόσο παραιτήθηκε λιγότερο από έξι μήνες από το διετές συμβόλαιο του, επικαλούμενος την παρέμβαση του προέδρου της Ομοσπονδίας Ποδοσφαίρου Καμερούν, Μοχάμεντ Ίγια.
Το Δεκέμβριο του 2007 ανακοινώθηκε ότι ο Χάαν αναλαμβάνει ως προπονητής της Αλβανίας. Υπέγραψε διετές συμβόλαιο στις 4 Ιανουαρίου 2008 και το ακύρωσε στις 15 Απριλίου 2009. Στις 29 Μαΐου 2009 επιβεβαιώθηκε ότι ο Χάαν θα αναλάμβανε ως νέος προπονητή της κινεζικής Τσονγκτσίνγκ Λάιφαν, την οποία προπόνησε από τον Ιούνιο του ίδιου έτους. Η ομάδα υποβιβάστηκε στο τέλος της σεζόν 2009 και ο Χάαν αποχώρησε από την ομάδα και εντάχθηκε στην επίσης κινεζική Τιεντσίν ΤΕΝΑ Φ.Κ.. Έφερε την ομάδα στη δεύτερη θέση τη σεζόν 2010, την υψηλότερη κατάταξη του συλλόγου που έχει επιτευχθεί ποτέ στη Σούπερ Λιγκ Κίνας, η οποία απέφερε στην ομάδα μία θέση στο ΑΦΚ Τσάμπιονς Λιγκ το 2011. Τη σεζόν 2011, αν και η ομάδα κατέλαβε μόνο τη 10η θέση, ο Χάαν ηγήθηκε της ομάδας που κέρδισε το Κύπελλο Κίνας, με σκορ 2–1 εναντίον της Σαντόνγκ Λουνένγκ Ταϊσάν. Αυτός ήταν ο πρώτος τίτλος της Τιεντσίν ΤΕΝΑ από την ίδρυσή της το 1998.
Εξωτερικοί σύνδεσμοι
Κατηγορία:Ολλανδοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Ολλανδίας Κατηγορία:Ποδοσφαιριστές Παγκοσμίου Κυπέλλου 1974 Κατηγορία:Ποδοσφαιριστές Παγκοσμίου Κυπέλλου 1978 Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές ΑΦΚ Άγιαξ Κατηγορία:Ποδοσφαιριστές Έρεντιβιζι Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές ΡΣΚ Άντερλεχτ Κατηγορία:Ποδοσφαιριστές Προ Λιγκ Βελγίου Κατηγορία:Ξένοι ποδοσφαιριστές στο Βέλγιο Κατηγορία:Ολλανδοί ποδοσφαιριστές στο εξωτερικό Κατηγορία:Ποδοσφαιριστές Σταντάρ Λιέγης Κατηγορία:Ποδοσφαιριστές ΠΣΦ Αϊντχόφεν Κατηγορία:Ποδοσφαιριστές Σέικο ΣΑ Κατηγορία:Ολλανδοί προπονητές ποδοσφαίρου Κατηγορία:Προπονητές ποδοσφαίρου Ρουαγιάλ Αντβέρπ ΦΚ Κατηγορία:Προπονητές ποδοσφαίρου ΡΣΚ Άντερλεχτ Κατηγορία:Ολλανδοί προπονητές ποδοσφαίρου στο εξωτερικό Κατηγορία:Προπονητές ποδοσφαίρου ΦφΜ Στουτγκάρδη Κατηγορία:Προπονητές ποδοσφαίρου Μπούντεσλιγκα Κατηγορία:Προπονητές ποδοσφαίρου ΦΚ Νυρεμβέργη Κατηγορία:Προπονητές ποδοσφαίρου Σταντάρ Λιέγης Κατηγορία:Προπονητές ποδοσφαίρου ΠΑΟΚ Κατηγορία:Προπονητές Σούπερ Λιγκ Ελλάδας Κατηγορία:Ξένοι προπονητές ποδοσφαίρου στην Ελλάδα Κατηγορία:Προπονητές ποδοσφαίρου Φέγενορντ Κατηγορία:Προπονητές ποδοσφαίρου Έρεντιβιζι Κατηγορία:Προπονητές ποδοσφαίρου Ομόνοιας Λευκωσίας Κατηγορία:Προπονητές ποδοσφαίρου Αούστρια Βιέννης Κατηγορία:Προπονητές ποδοσφαίρου Εθνικής Κίνας Κατηγορία:Προπονητές Ασιατικού Κυπέλλου Εθνών Ποδοσφαίρου 2004 Κατηγορία:Προπονητές ποδοσφαίρου Περσέπολις Τεχεράνης Κατηγορία:Προπονητές ποδοσφαίρου Εθνικής Καμερούν Κατηγορία:Προπονητές ποδοσφαίρου Εθνικής Αλβανίας
Τζο Κοξ
Η Έλεν Τζοάν "Τζο" Κοξ (Helen Joanne "Jo" Cox, πραγματικό ονοματεπώνυμο: Helen Joanne Leadbeater, 22 Ιουνίου 1974 – 16 Ιουνίου 2016) ήταν Αγγλίδα βουλευτής του αγγλικού Εργατικού Κόμματος. Ήταν Μέλος του Κοινοβουλίου (MP) για την εκλογική περιφέρεια της Batley και Spen κερδίζοντας την έδρα των Εργατικών στις γενικές εκλογές του 2015.
Γεννημένη στο Μπάτλεϊ, δυτικό Γιορκσάιρ, η Κοξ αποφοίτησε από το πανεπιστήμιο Κέμπριτζ το 1995. Μεγάλωσε στο Μπάτλεϊ και εργαζόταν για την ανθρωπιστική οργάνωση Oxfam, για το Save the Children και το NSPCC, στη Βρετανία όσο και σε όλο τον κόσμο. Υπήρξε, επίσης, σύμβουλος της συζύγου του Γκόρντον Μπράουν. Κατέχοντας την έδρα των Εργατικών, προέβη σε εκστρατεία για ζητήματα που σχετίζονται με τον συριακό εμφύλιο πόλεμο και ίδρυσε τη «Διακομματική Κοινοβουλευτική Ομάδα των Φίλων της Συρίας», της οποίας έγινε πρόεδρος. Την περιέγραψαν ως ακούραστη υπέρμαχο των προσφύγων της Συρίας.
Δολοφονία
Στις 16 Ιουνίου 2016, η Κοξ πυροβολήθηκε και μαχαιρώθηκε επανειλημμένα στο Μπέρσταλ, δυτικό Γιορκσάιρ, σε ομιλία στους ψηφοφόρους της, μία εβδομάδα πριν το δημοψήφισμα για την παραμονή ή αποχώρηση της χώρας από την Ευρωπαϊκή Ένωση. Πέθανε από τα τραύματά της μία ώρα αργότερα. Ο φερόμενος ως δράστης της επίθεσης συνελήφθη.
Παραπομπές και σημειώσεις
Κατηγορία:Άγγλοι πολιτικοί
Αριστοτέλης ο Μυτιληναίος
Ο Αριστοτέλης ο Μυτιληναίος (ή Αριστοτέλης, fl. 2ος αιώνας) ήταν ένας διακεκριμένος Περιπατητικός φιλόσοφος στην εποχή του Γαληνού. Υποστηρίχθηκε ότι ήταν δάσκαλος του Αλεξάνδρου του Αφροδισιεύς.
Ο Γαληνός (γράφοντας περίπου το 190) αναφέρθηκε σε εκείνον ως «ηγετική προσωπικότητα στην Περιπατητική ακαδημαϊκή γνώση». Σύμφωνα με τον Γαληνό, ο Αριστοτέλης ο Μυτιληναίος δεν έπινε ποτέ κρύο νερό γιατί του έφερνε σπασμούς, αλλά δέχτηκε επίθεση από μια ασθένεια στην οποία θεωρήθηκε απαραίτητο να το πάρει. Ήπιε το κρύο νερό και πέθανε.
Ο Πολ Μορό υποστήριξε το 1967 ότι ο Αριστοτέλης ο Μυτιληναίος ήταν δάσκαλος του Αλεξάνδρου του Αφροδισιεύς. Προηγούμενοι μελετητές σημείωσαν ότι τα αρχαία κείμενα αναφέρονται σε έναν «Αριστοτέλη» ως δάσκαλο του Αλεξάνδρου του Αφροδισιεύς και, χωρίς να γνωρίζουν οποιουσδήποτε φιλοσόφους του 2ου αιώνα με αυτό το όνομα, είχαν τροποποιήσει το όνομα σε «Αριστοκλής». Εάν η θεωρία του Μορό είναι σωστή και ο Αριστοτέλης ο Μυτιληναίος ήταν δάσκαλος του Αλεξάνδρου, τότε οι φιλοσοφικές του απόψεις απεικονίζονται σε ένα απόσπασμα του Αλεξάνδρου Περί Νοημοσύνης που ασχολείται με το δόγμα της «εξωτερικής διάνοιας».
Παραπομπές
Κατηγορία:Αρχαίοι Μυτιληνιοί Κατηγορία:Περιπατητικοί φιλόσοφοι
Κάμιλα Τζόρτζι
Η Κάμιλα Τζόρτζι (Camila Giorgi, γενν. 30 Δεκεμβρίου 1991) είναι Ιταλίδα αθλήτρια της αντισφαιρίσεως (τένις), που γεννήθηκε στη Ματσεράτα της κεντρικής Ιταλίας. Η ανώτατη θέση που έχει φθάσει ποτέ στην παγκόσμια κατάταξη γυναικών στο απλό είναι το νο. 26, στις 22 Οκτωβρίου 2018.
Σταδιοδρομία
Η Κάμιλα θέλησε να αφιερωθεί στην αντισφαίριση από πολύ μικρή ηλικία και αρχικώς προπονήθηκε από τον πατέρα της. Το 2000 πρόσεξε το παιχνίδι της ο σημαντικός Ιταλοαμερικανός προπονητής Νικ Μπολετιέρι και της προσέφερε επτά μήνες δωρεάν προπόνηση. Πέντε χρόνια αργότερα η Τζόρτζι έφθασε μέχρι τους τελικούς δύο διοργανώσεων νέων (Nike Junior Tour και Sey Development Cup), και το 2006 έπαιξε για πρώτη φορά σε επαγγελματικό τουρνουά της σειράς γυναικών της ITF. Κέρδισε ένα τέτοιο τουρνουά για πρώτη φορά το 2009. Συμμετέσχε για πρώτη φορά στο κυρίως ταμπλό σε τουρνουά Grand Slam στο Γουίμπλεντον του 2011, στο οποίο το επόμενο κιόλας έτος έφθασε μέχρι τον 4ο γύρο, όπου έχασε από την Αγκνιέσκα Ραντβάνσκα, νο. 2 στον κόσμο εκείνο το έτος. Το 2013 στο Αμερικανικό Όπεν η Τζόρτζι νίκησε και απέκλεισε την Καρολίν Βοζνιάκι, και έφθασε μέχρι τον 4ο γύρο, όπου ηττήθηκε από τη συμπατριώτισσά της Ρομπέρτα Βίντσι.
Τα επόμενα έτη η άνοδός της ανακόπηκε, αν και το 2014 έφθασε για πρώτη φορά σε τελικό τουρνουά της WTA, στο Κατοβίτσε της Πολωνίας, όπου έχασε από τη Γαλλίδα Αλιζέ Κορνέ, ενώ το 2015 κέρδισε τον πρώτο της τελικό, στο Πρωτάθλημα του Ροσμάλεν της Ολλανδίας, νικώντας την Μπελίντα Μπέντσιτς με 2-0 (7-5, 6-3) και κατακτώντας το τρόπαιο των 43.000 δολαρίων ΗΠΑ. Το 2018 έφθασε στην ανώτατη θέση της σε τουρνουά Grand Slam: τον προημιτελικό γύρο στο Γουίμπλεντον, νικώντας στην πορεία μεταξύ άλλων την Εκατερίνα Μακάροβα. Εκεί ηττήθηκε από τη Σερένα Ουίλιαμς με 2-1 (3-6, 6-3, 6-4).
Η Τζόρτζι είναι δεξιόχειρας και χαρακτηρίζεται από επιθετικό στιλ παιχνιδιού και τα πολύ ισχυρά κτυπήματα από την πίσω γραμμή του γηπέδου. Αν και δεν κατέκτησε ποτέ κάποιον σημαντικό τίτλο, έχει νικήσει κορυφαίες τενίστριες (που έχουν φθάσει στο νο. 1 στην παγκόσμια κατάταξη): τις Καρολίν Βοζνιάκι (το 2013), Μαρία Σαράποβα (το 2014) και Βικτόρια Αζαρένκα (το 2014).
Οικογένεια
Οι γονείς της Κάμιλα Τζόρτζι είναι αμφότεροι ιταλικής καταγωγής Αργεντίνοι, που επανεγκαταστάθηκαν στην Ιταλία πριν τη γέννησή της. Μάλιστα ο πατέρας της, ο τενίστας Σέρτζιο Τζόρτζι, έχοντας υπηρετήσει στον στρατό της Αργεντινής το 1982, έλαβε μέρος στον Πόλεμο των Φώκλαντ εναντίον της Μεγάλης Βρετανίας. Η ίδια είχε δηλώσει ότι θα ήθελε να εκπροσωπούσε την Αργεντινή σε αγώνες εθνικών ομάδων. Η μητέρα της, η Κλαούντια Γκαμπριέλλα Φουλλόνε, είναι σχεδιάστρια μόδας και σχεδιάζει την αμφίεση της κόρης της στους αγώνες της.
Οι γονείς της Κάμιλα απέκτησαν τέσσερα τέκνα: Ο μεγαλύτερος αδελφός της Κάμιλα, ο Λέαντρο, σπούδασε ηθοποιία, ο μικρότερός της αδελφός Αμαντέους παίζει ποδόσφαιρο στις ερασιτεχνικές κατηγορίες της Ιταλίας, ενώ η αδελφή της Αντονέλα σκοτώθηκε σε τροχαίο δυστύχημα στο Παρίσι.
Εξωτερικοί σύνδεσμοι
Κατηγορία:Ιταλίδες αθλήτριες της αντισφαίρισης
Ιωσήφ Κοέν
Ο Ιωσήφ (Ζοζέφ) Κοέν ήταν Έλληνας Εβραϊκής καταγωγής, Αρχιτέκτονας.
Γεννήθηκε στην Αθήνα στις 12 Δεκεμβρίου 1937 και πέθανε στο Μαρούσι στις 12 Δεκεμβρίου 2018.
Οικογένεια
Από τον γάμο του με την Αρχιτέκτονα Μάρω Κοσιώνη απέκτησε δύο γιους τον Ααρών, Αρχιτέκτονα και τον Ηλία, Εικαστικό.
Σπουδές
Σπούδασε στην Ανωτάτη Σχολή Αρχιτεκτόνων του Εθνικού Μετσόβιου Πολυτεχνείου από το 1957-1962 με Καθηγητές τον Παναγιώτη Μιχελή, τον Χατζηκυριάκο Γκίκα και τον Νίκο Εγγονόπουλο.
Ο Ζοζέφ ήταν άνθρωπος χαρισματικός με ανεξάντλητο χιούμορ και κρυστάλλινη κρίση.
Δημιουργούσε αρχιτεκτονικά έργα και παράλληλα με το πηγαίο ταλέντο του υπηρέτησε την τέχνη σε ποικίλες μορφές της.
Επί πολλά έτη υπήρξε εκλεγμένο μέλος και επικεφαλής του Πειθαρχικού Τμήματος του ΤΕΕ.
Τα πρώτα έτη της επαγγελματικής του δραστηριότητας 1964-1970 εργάσθηκε στον Οργανισμό Σχολικών Κτιρίων όπου πάμπολες αρχιτεκτονικές μελέτες που εφαρμόσθηκαν φέρουν την αρχιτεκτονική του σφραγγίδα (Νηπιαγωγεία Γυμνάσια).
Χαρακτηριστικά αρχιτεκτονικά έργα και μελέτες του είναι:
Κατηγορία:Έλληνες αρχιτέκτονες
Περιστύλιο
thumb Περιστύλιο (αρχαία ελληνικά: περί + στῦλος) ή περίστωον (περί τη στοά) ονομάζεται η σειρά κιόνων γύρω από ένα οικοδόμημα ή αυλή, που σχηματίζει στοά, καθώς και ο χώρος στον οποίο στεγάζεται η στοά.
Ρωμαϊκή αρχιτεκτονική
Στις αγροτικές περιοχές, ένας εύπορος Ρωμαίος μπορούσε να περιβάλλει μία βίλα με σκαλωτούς κήπους. Στην πόλη, οι Ρωμαίοι έφτιαχναν τους κήπους τους μέσα στην οικία (domus). Οι στύλοι ή οι τετράγωνοι κίονες που πλαισιώνανε τον κήπο είχαν σκιερό προστώο (portico), του οποίου οι εσωτερικοί τοίχοι ήταν συχνά διακοσμημένοι με ζωγραφιές τοπίων. Συνήθως, ο χώρος για το οικιακό ιερό (λαράριο) βρισκόταν στο προστώο ή στο αίθριο. Η αυλή πλαισιωνόταν από λουλούδια και θάμνους, συντριβάνια, παγκάκια, γλυπτά, καθώς και από λίμνες με ψάρια. Οι Ρωμαίοι αφιέρωναν όσο ήταν δυνατόν μεγαλύτερο χώρο στο περιστύλιο, μέχρι εκεί που το επέτρεπαν τα όρια.
Καρτέλ του λαμπτήρα
Το καρτέλ του λαμπτήρα αναφέρεται σε μια συμφωνία μεταξύ των μεγαλύτερων εταιριών παραγωγής λαμπτήρων, ώστε να παράγουν λάμπες με μικρότερη διάρκεια ζωής από την υφιστάμενη, με σκοπό τη μεγιστοποίηση των κερδών από τις πωλήσεις. Το καρτέλ δημιουργήθηκε το 1925 με την ονομασία Φοίβος, και συμμετείχαν εταιρίες-κολοσσοί όπως Osram, Philips, General Electric κλπ. Αναφέρεται επίσης ως συνωμοσία του λαμπτήρα, και θεωρείται η πρώτη υλοποίηση σχεδίου σκόπιμης μείωσης της ποιότητας των προιόντων εν αγνοία των καταναλωτών σε παγκόσμιο επίπεδο.
Τρόπος δράσης
Αρχικά, το καρτέλ χαμήλωσε τα λειτουργικά έξοδα, και διεξήγαγε έρευνα ώστε η διάρκεια ζωής των λαμπτήρων πυρακτώσεως να μειωθεί περίπου στο μισό. Στη συνέχεια αύξησε και τις τιμές, αφού δεν υπήρχε πλέον ο ανασταλτικός παράγοντας σοβαρού ανταγωνισμού. Για να διασφαλιστεί το σχέδιο αυτό, δημιουργήθηκε ακόμη επιτροπή ελέγχου των προιόντων, η οποία έδινε πρόστιμα σε περίπτωση που δεν χαλούσαν μετά από 1.000 ώρες λειτουργίας.
Το καρτέλ ήλεγχε εκτός απο την παραγωγή, και τη διανομή των λαμπτήρων. Οι εταιρίες μοίρασαν τις περιοχές και τις αγορές όπου η καθεμία θα δραστηριοποιούνταν, με ένα σύστημα τριών διαφορετικών ζωνών.
Άνω Καρυές Αρκαδίας
Οι Άνω Καρυές είναι χωριό και έδρα ομώνυμης τοπικής κοινότητας του Δήμου Μεγαλόπολης της Περιφερειακής Ενότητας Αρκαδίας.
Θέση
Είναι ορεινό χωριό χτισμένο στις πλαγιές του Λυκαίου Όρους σε υψόμετρο 961 μέτρων. Απέχει 21 χιλιόμετρα από τη Μεγαλόπολη.
Γενικά στοιχεία
Η τοπική κοινότητα Άνω Καρυών είναι χαρακτηρισμένη ως αγροτικός ορεινός οικισμός, με έκταση 8,572 χμ² (2011).
Εξωτερικοί σύνδεσμοι
Κατηγορία:Χωριά του νομού Αρκαδίας Κατηγορία:Δήμος Μεγαλόπολης
Γουίλ Τόμας (καλαθοσφαιριστής)
Ο Ουίλιαμ Μπένσον Τόμας (Βαλτιμόρη, 1η Ιουλίου 1986) είναι Αμερικανός με γεωργιανό διαβατήριο, επαγγελματίας καλαθοσφαιριστής. Με ύψος 2,03 μ. αγωνίζεται ως παόυερ φόργουορντ στην Ουνικάχα Μάλαγα. Υπήρξε μέλος του Πανεπιστημίου Τζορτζ Μέισον.
Κολεγιακή σταδιοδρομία
Ως βασικός στη δευτεροετή χρονιά του, ο Τόμας ήταν μέλος της ομάδας του Τζορτζ Μέισον στο Φάιναλ Φορ της περιόδου 2005-06. Κατά τη διάρκεια της σταδιοδρομίας του στο κολέγιο, ο Τόμας επιλέχτηκε στη δεύτερη ομάδα της Διάσκεψης CAA το 2007 και στην πρώτη ομάδα το 2008. Ανακηρύχτηκε μέλος της αμυντικής ομάδας της CAA για τρία συνεχόμενα χρόνια. Στην ανώτερη χρονιά του, ήταν ο πρώτος επιλαχών για τα βραβεία του Παίχτη της Χρονιάς της CAA και του Αμυντικού Παίχτη της Χρονιάς της CAA.
Επαγγελματική πορεία
Μετά την αποφοίτησή του από το Πανεπιστήμιο Τζορτζ Μέισον την άνοιξη του 2008, ο Τόμας επιλέχθηκε για να συμμετάσχει στην σύνθεση του καλοκαιρινού πρωταθλήματος των Ουάσιγκτον Ουίζαρντς. Κόπηκε από την ομάδα και λίγο μετά υπέγραψε με την Μπέλγκακομ Λιέζ του Βελγικού Πρωταθλήματος, όπου παρέμεινε για δύο σεζόν.
Το 2010 υπέγραψε συμβόλαιο με την ΜΚ Οστάνδη.
Για την περίοδο 2011-12 υπέγραψε συμβόλαιο με την ΜΚ Αρμία από τη Γεωργία. Τους βοήθησε να κερδίσουν το Κύπελλο Γεωργίας.
Τον Ιούλιο του 2012, υπέγραψε συμβόλαιο με την Πινάρ Καρσίγιακα του Πρωταθλήματος Τουρκίας.
Στις 26 Αυγούστου 2013, υπέγραψε συμβόλαιο με μία ομάδα μπάσκετ του ιταλικού πρωταθλήματος, τη Σιντίγκας Αβελίνο.
Στις 22 Ιουλίου 2014, ο Τόμας υπέγραψε μονοετές συμβόλαιο με την ισπανική ομάδα Ουνικάχα Μάλαγα. Στην πρώτη του χρονιά στην Ευρωλίγκα, είχε μέσο όρο 6.9 πόντους και 4.5 ριμπάουντ σε 24 παιχνίδια που έπαιξε.
Στις 14 Ιουλίου 2016, υπέγραψε διετές συμβόλαιο με την ισπανική ομάδα Βαλένθια Μπάσκετ. Στις 27 Ιουλίου 2018, υπέγραψε επέκταση συμβολαίου για ένα χρόνο με την Βαλένθια Μπάσκετ, μέχρι το τέλος της περιόδου 2018–19. Τη σεζόν 2018-19, είχε 11.8 πόντους με 43.5% από το τρίποντο σε 23 ματς του Γιούροκαπ, ενώ αναδείχτηκε MVP των τελικών της διοργάνωσης, αφού κόντρα στην Άλμπα Βερολίνου είχε 17.3 πόντους και 4.3 ριμπάουντ.
Στις 7 Αυγούστου 2019, ο Τόμας υπέγραψε με τη ρωσική ομάδα Ζενίτ Αγίας Πετρούπολης του Πρωταθλήματος VTB και της Ευρωλίγκα. Τη σεζόν 2020-21, είχε 9.3 πόντους (60.3% στο δίποντο, 41.9% στο τρίποντο, 89.7% στις βολές), 4.9 ριμπάουντ, 1.4 ασίστ και 13.4 μονάδες στο σύστημα αξιολόγησης ανά 26:23 συμμετοχής σε 39 αγώνες της Ευρωλίγκα.
Στις 14 Ιουλίου 2021, υπέγραψε με την Ούνικς Καζάν του Πρωταθλήματος VTB. Στις 2 Σεπτεμβρίου 2021 λύθηκε το συμβόλαιό του, χωρίς να έχει αγωνιστεί σε κανένα αγώνα. Τελικά, υπέγραψε με την ΑΣ Μονακό του Πρωταθλήματος Γαλλίας στις 11 Σεπτεμβρίου 2021. Τη σεζόν 2021-22, αγωνίστηκε σε 35 ματς της Ευρωλίγκα και είχε κατά μέσο όρο 7.5 πόντους και 4.2 ριμπάουντ, σουτάροντας με 64% εντός παιδιάς και 41% στα τρίποντα.
Στις 15 Ιουλίου 2022, ανακοινώθηκε η επιστροφή του στην Ουνικάχα Μάλαγα μετά από 6 χρόνια. Στις 19 Φεβρουαρίου 2023, κατέκτησε το Κύπελλο Ισπανίας για πρώτη φορά στην καριέρα του, αφού η Μάλαγα νίκησε στον τελικό την Τενερίφη 83-80, με τον ίδιο να έχει 5 πόντους.
Επιδόσεις
Ο Τόμας είναι ο όγδοος σκόρερ όλων των εποχών του Πανεπιστημίου Τζορτζ Μέισον με 1.564 πόντους, ο τρίτος ριμπάουντερ όλων των εποχών στην ιστορία της ομάδας με 993 ριμπάουντ και έχει τους περισσότερους αγώνες στην ιστορία της ομάδας με 131.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πάουερ φόργουορντ Κατηγορία:Καλαθοσφαιριστές Βαλένθια Κατηγορία:Καλαθοσφαιριστές Φελίτσε Σκαντόνε Κατηγορία:Καλαθοσφαιριστές Λιέζ Μπασκέτ Κατηγορία:Καλαθοσφαιριστές Καρσίγιακα Κατηγορία:Καλαθοσφαιριστές Μάλαγας Κατηγορία:Καλαθοσφαιριστές Ζενίτ Αγίας Πετρούπολης Κατηγορία:Καλαθοσφαιριστές Οστάνδης Κατηγορία:Καλαθοσφαιριστές ΑΣ Μονακό Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Πρωταθλήματος Γαλλίας Κατηγορία:Σελίδες με μη επιθεωρημένες μεταφράσεις
Η λοκαντιέρα
Η λοκαντιέρα (ιταλ. La locandiera) ή Η ξενοδόχα είναι θεατρικό έργο, και συγκεκριμένα κωμωδία σε τρεις πράξεις, που γράφτηκε από τον Ιταλό συγγραφέα Κάρλο Γκολντόνι το 1750-1751 και παίχθηκε για πρώτη φορά το 1753. Το έργο έχει θεωρηθεί από αρκετούς ως το αριστούργημα του Γκολντόνι και μία από τις σημαντικότερες και γνωστότερες κωμωδίες του 18ου αιώνα.
Υπόθεση
Η Μιραντολίνα έχει κληρονομήσει ένα πανδοχείο (ιταλ. «λοκάντα») και καταφέρνει να το διευθύνει με επιτυχία, με μόνο εργαζόμενο τον Φαμπρίτσιο, έναν καμαριέρη που προσβλέπει στην οικονομική και κοινωνική ανέλιξή του.
Στο πανδοχείο συχνάζουν διάφοροι τύποι, ιδίως ένας κόμης (λαϊκής καταγωγής άνθρωπος, που έχει αγοράσει τον τίτλο ευγενείας του) και ένας ξεπεσμένος και χρεοκοπημένος μαρκήσιος, που διεκδικούν τον έρωτα της Μιραντολίνας.
Ως αντιθετικό στοιχείο χρησιμοποιείται από τον συγγραφέα ο Ιππότης Ριπαφράττα, που διαμένει για λίγο στο πανδοχείο: είναι ένας μισογύνης, σκληρός και με τη σημερινή ορολογία θα λέγαμε σεξιστής, που αρνείται τον έρωτα των γυναικών. Δυο θεατρίνες που παριστάνουν (με την ελπίδα πως θα βρουν κάποιον άνδρα να κατακτήσουν) μια κόμισσα και μια μαρκησία, συμπληρώνουν τα πρόσωπα της κωμωδίας.
Από την αρχή ο Ιππότης φέρεται ιδιαιτέρως προσβλητικά και κυρίως περιφρονητικά προς τη Μιραντολίνα, η οποία με τη σειρά της αποφασίζει να εκδικηθεί. Ορκίζεται να αποδείξει πως κάθε γυναίκα μπορεί να διεκδικήσει με επιτυχία την ερωτική προσοχή όποιου άνδρα επιθυμεί.
Ιστορία παραστάσεων
thumb|Η [[Ελεονόρα Ντούζε στον ρόλο της Μιραντολίνα το 1891]] Η παγκόσμια πρεμιέρα του έργου δόθηκε το 1753 στη Βενετία, τη γενέτειρα του Γκολντόνι. Η κορυφαία Ιταλίδα ηθοποιός της εποχής της Ελεονόρα Ντούζε είχε ερμηνεύσει πολλές φορές τον ρόλο της Μιραντολίνα, τη μία από αυτές σε ειδική παράσταση για λογαριασμό της Βασίλισσας Βικτωρίας του Ηνωμένου Βασιλείου στο Ανάκτορο του Ουίνδσορ στις 18 Μαΐου 1894.
Η λοκαντιέρα ήταν ένα από τα έργα που ανέβασε το περίφημο Θέατρο Τέχνης της Μόσχας (MAT) στην πρώτη σεζόν της ιστορίας του, με πρεμιέρα στις 2 Δεκεμβρίου 1898 και πρωταγωνίστρια την Εμίλια Ματτάι (Emilia Matthai). Η σκηνοθεσία ήταν του Κονσταντίν Στανισλάφσκι, ο οποίος ερμήνευσε και τον ρόλο του Ιππότη Ριπαφράττα. Ο Στανισλάφσκι σκηνοθέτησε και πάλι το έργο αρκετά χρόνια αργότερα στο MAT, με πρεμιέρα στις 3 Φεβρουαρίου 1914, μετά από 112 πρόβες, και έπαιξε και πάλι τον ρόλο του Ριπαφράττα. Στις παραστάσεις αυτές, που έγιναν για να αναδειχθεί η ηθοποιός Όλγα Γκζόφσκαγια, τα σκηνικά ήταν του μεγάλου εικαστικού Αλεξάντρ Μπενουά.
Σε άλλες μορφές
Αρκετές ήταν οι μεταφορές του έργου στην όπερα και στον κινηματογράφο, με πιο χαρακτηριστικές τις ακόλουθες:
Πηγές
Λοκαντιερα
Τζαμί της Ρώμης
Το Τζαμί της Ρώμης (ιταλ. Moschea di Roma) είναι το μεγαλύτερο τζαμί σε ολόκληρο τον Δυτικό κόσμο από απόψεως εκτάσεως (εμβαδού) : Το εμβαδό του ανέρχεται σε 30.000 τετραγωνικά μέτρα και μπορεί να χωρέσει περισσότερους από δώδεκα χιλιάδες ανθρώπους συνολικά. Βρίσκεται στην τοποθεσία Άκουα Ατσετόζα, στους πρόποδες των Λόφων Παριολί και στο ομώνυμο προάστιο στα βόρεια του κέντρου της πόλεως της Ρώμης, πρωτεύουσας της Ιταλίας. Αποτελεί επίσης την έδρα του Ιταλικού Ισλαμικού Πολιτιστικού Κέντρου (Centro Culturale Islamico d'Italia).
Εκτός από μέρος συναθροίσεως για θρησκευτικές δραστηριότητες, το τζαμί παρέχει πολιτιστικές και κοινωνικές υπηρεσίες στον μουσουλμανικό πληθυσμό της Ρώμης. Εκεί γίνονται τελετές γάμων και κηδείες, διαλέξεις, ερμηνεία του Κορανίου, εκθέσεις, συνέδρια και άλλες εκδηλώσεις, παρά το ότι στο Παριόλι κατοικεί ένα μικρό μόνο ποσοστό των Μουσουλμάνων της Ρώμης.
Ανέγερση
Το δημοτικό συμβούλιο της Ρώμης δώρισε το οικόπεδο για την ανέγερση του τζαμιού το 1974, αλλά ο θεμέλιος λίθος μπήκε μόλις το 1984 με την παρουσία του τότε Προέδρου της Ιταλίας Σάντρο Περτίνι. Τα εγκαίνια του τζαμιού έγιναν στις 21 Ιουνίου 1995.
Υπήρξαν κάποιες αντιδράσεις στην ανέγερση του τζαμιού, αλλά κατά μεγάλο μέρος κόπασαν όταν ο ίδιος ο Πάπας Ιωάννης Παύλος Β΄ έδωσε την ευλογία του για αυτή και παρέστη στην τελετή των εγκαινίων του. Διαπραγματεύσεις υπήρξαν για το μεγάλου από πλευράς συμβολισμού θέματος του ύψους του μιναρέ και τού πόσο αυτός θα κυριαρχούσε στον ορίζοντα της Ρώμης. Τελικώς συμφωνήθηκε να μειωθεί ελαφρώς το ύψος του μιναρέ, ώστε η κορυφή του να βρίσκεται μόλις 1 μέτρο χαμηλότερα από την κορυφή του τρούλου της Βασιλικής του Αγίου Πέτρου του Βατικανού.
Αρχιτεκτονική
Το κτίσμα δημιουργήθηκε με την πρόθεση να ταιριάζει με την περιβάλλουσα άκτιστη έκταση πρασίνου. Ο αρχιτεκτονικός ρυθμός του χαρακτηρίζεται από την ανάμιξη σύγχρονου δομικού σχεδιασμού και πανταχού παρουσών καμπυλών. Οι φωτοσκιάσεις που δημιουργούνται αποσκοπούν στο να δημιουργήσουν ένα κλίμα διαλογισμού, ενώ η επιλογή των υλικών, όπως του τραβερτίνη και του τούβλου cotto, ανακαλεί παραδοσιακά αρχιτεκτονήματα της περιοχής της Ρώμης. Η διακόσμηση του εσωτερικού αποτελείται κυρίως από επισμαλτωμένα πλακίδια με ανοικτά χρώματα, με το επαναλαμβανόμενο θέμα από το Κοράνιο «ο Θεός είναι Φως», το οποίο προκάλεσε κάποιες αντιδικίες.
thumb|center|555px| Η κυρίως αίθουσα του τζαμιού Οι εσωτερικοί χώροι είναι επιπλέον διακοσμημένοι με ψηφιδωτά, που δημιουργούν ένα πρόσθετο οπτικό αποτέλεσμα, ενώ το δάπεδο είναι καλυμμένο με τεράστια περσικά χαλιά που φέρουν γεωμετρικά σχέδια. Η κυρίως αίθουσα προσευχής μπορεί να φιλοξενήσει μέχρι και 2.500 πιστούς. Οι κολόνες στο σχήμα της φοινικιάς συμβολίζουν τον σύνδεσμο ανάμεσα στον Αλλάχ και στον κάθε έναν πιστό χωριστά. Στο επάνω μέρος της υπάρχουν επιμήκεις γυναικωνίτες και το σύνολο επιστεγάζεται από έναν κεντρικό θόλο με διάμετρο μεγαλύτερη των 20 μέτρων, ο οποίος περιβάλλεται από 16 μικρότερους θόλους. Το συγκρότημα περιλαμβάνει επίσης μια επιμορφωτική πτέρυγα με αίθουσα διδασκαλίας και βιβλιοθήκη, ένα συνεδριακό κέντρο με μεγάλο αμφιθέατρο, και έναν χώρο εκθέσεων.
Never Knew Love Like This Before
«Never Knew Love Like This Before» (ποτέ δεν ήξερα αγάπη σαν αυτή) είναι τραγούδι που γράφτηκε το 1980 από τους συνθέτες και παραγωγούς James Mtume και Ρέγκι Λούκας για την Αμερικανίδα R & B καλλιτέχνιδα Στέφανι Μιλς για το το τέταρτο στούντιο άλμπουμ της Sweet Sensation (1980). Σύμφωνα με τη γυναίκα του Reggie Lucas, Kay, το τραγούδι ήταν εμπνευσμένο από τη γέννηση της κόρης τους, της Λίζας.
Το τραγούδι έγινε η μεγαλύτερη επιτυχία της Mills στο αμερικανικό Billboard Pop Singles Chart, όπου έφτασε έως το νούμερο 6, ξεπερνώντας το προηγούμενο υψηλότερο single της, " What Cha 'Gonna Do with My Lovin", το οποίο έφτασε έως τον αριθμό 22. Το single ήταν επίσης επιτυχία στα charts R&B και Adult Contemporary, σκαρφαλώνοντας στο Νο. 12 και το Νο. 5, αντίστοιχα. Στο Ηνωμένο Βασίλειο ήταν ακόμη μεγαλύτερη επιτυχία όπου έφτασε στο νούμερο 4.
Το τραγούδι κέρδισε το Καλύτερο τραγούδι R&B και την καλύτερη γυναικεία φωνητική παράσταση R&B στα βραβεία Grammy του 1981, κατακτώντας το διαγωνισμό που περιλάμβανε επίσης τις Aretha Franklin, Diana Ross, Roberta Flack και Minnie Riperton.
Charts
{| class="wikitable" {| class="wikitable sortable"
Αξιοσημείωτες διασκευές
Το 1999, η γαλλική μπάντα Organiz διασκεύασε το τραγούδι, το οποίο έφτασε στο Νο 5 στο Γαλλικό Singles Chart και το Νο 6 στο Belgian Singles Chart.
Το 2013, η Jessie Ware διασκεύασε το τραγούδι για το soundtrack της ταινίας I Give It a Year.
Σύνθεση
Οι συγχορδίες της Εισαγωγής και του κυρίως τραγουδιού είναι [B E F#/A#  D#m7 G#m7 C#m9  E/F#], κάνοντας κύκλο μέσω του διατονικού Κύκλου των πέμπτων στο κλειδί του B major. Οι συγχορδίες του ρεφρέν είναι [Emaj7 D#m7  C#m7 Emaj7 D#m7 C#m7  Emaj7  D#m7  C#sus4  C#7E].
εξωτερικοί σύνδεσμοι
Κατηγορία:Disco τραγούδια Κατηγορία:Τραγούδια του 1980 Κατηγορία:Singles του 1980
Αυτισμός χαμηλής λειτουργικότητας
Ο αυτισμός χαμηλής λειτουργικότητας είναι αυτισμός με χαμηλό επίπεδο λειτουργικότητας. Στα συμπτώματα περιλαμβάνονται προβλήματα στις κοινωνικές αλληλεπιδράσεις και επικοινωνίες, προβληματική συμπεριφορά και έλλειψη συναισθηματικής ή κοινωνικής αμοιβαιότητας. Τα προβλήματα ύπνου, η επιθετικότητα, και οι αυτοβασανιστικές συμπεριφορές είναι συχνά συμπτώματα αυτής της μορφής του αυτισμού. Ο αυτισμός χαμηλής λειτουργικότητας δεν περιλαμβάνεται ως διάγνωση στα διαγνωστικά πρότυπα DSM-5 ή ICD-10.
Είναι γνωστός και με τις ονομασίες σύνδρομο του Κάννερ, αυτισμός του Κάννερ και κλασικός αυτισμός. Ο όρος συμπίπτει με τους σοβαρός αυτισμός και οξύς αυτισμός (σε αντίθεση με τους όρους "ήπιος" ή "μέτριος"), οι οποίοι μπορεί να είναι ασαφείς και να μην σχετίζονται απαραιτήτως με σοβαρά και οξεία επίπεδα πνευματικής αναπηρίας (όπου το οξύς είναι το σοβαρότερο επίπεδο).
Χαρακτηρισμός
Οι άνθρωποι που εμφανίζουν συμπτώματα του αυτισμού χαμηλής λειτουργικότητας συνήθως έχουν "αναπηρίες στις τρεις περιοχές της ψυχοπαθολογίας: περιορισμένη κοινωνική αλληλεπίδραση και επικοινωνία, στερεότυπη, επαναλαμβανόμενη συμπεριφορά".
Σε άτομα με αυτισμό χαμηλής λειτουργικότητας μπορεί να εκδηλώνεται σοβαρή έλλειψη κοινωνικών δεξιοτήτων. Αυτές οι ελλείψεις μπορεί να περιλαμβάνουν έλλειψη επικοινωνίας στα μάτι, ανεπαρκή γλώσσα του σώματος και έλλειψη συναισθηματικής ή φυσικής απάντησης σε συμπεριφορές και συναισθήματα των άλλων. Λόγω αυτής της έλλειψης κοινωνικών ικανοτήτων μπορεί να είναι δύσκολο για αυτούς τους ασθενείς να σχηματίζουν και να διατηρούν σχέσεις με άλλους.
Στις δυσλειτουργίες στην επικοινωνία που εμφανίζονται σε άτομα με αυτισμό χαμηλής λειτουργικότητας περιλαμβάνεται η έλλειψη επικοινωνίας (τόσο στην προφορική όσο και στην σωματική επικοινωνία), επαναλαμβανόμενη χρήση λέξεων ή φράσεων και έλλειψη ευφάνταστων δυνατοτήτων παιχνιδιού. Επίσης, μπορεί να ανταποκρίνονται μόνο σε πολύ άμεση εξωτερική κοινωνική αλληλεπίδραση από τους άλλους. Μερικές συγκεκριμένες δυσλειτουργίες ατόμων με αυτισμό χαμηλής λειτουργικότητας είναι η προσκόλληση σε μη λειτουργικές τελετές ή ρουτίνες (π.χ. επαναλαμβανόμενες κινητικές λειτουργίες, όπως χτύπημα χεριών ή σύνθετες κινήσεις μερών του σώματος και άλλα περιοριστικά ή ψυχαναγκαστική μοτίβα ενδιαφέροντος που είναι ανώμαλα). Άλλα συμπτώματα μπορεί να είναι η ενασχόληση με τα μη λειτουργικά στοιχεία του υλικού ενός παιχνιδιού όπως το να παρατηρούν την μυρωδιά, την αίσθηση ή τον θόρυβο που παράγουν.
Αιτίες
Τα ακριβή αίτια του αυτισμού είναι άγνωστα, ωστόσο θεωρείται ότι παίζουν ρόλο διάφοροι γενετικοί και περιβαλλοντικοί παράγοντες όσον αφορά την εκδήλωση του. Πολλαπλές μελέτες έχουν δείξει διαφορετικούς τύπους δομικών ανωμαλιών στον εγκέφαλο των ατόμων με αυτισμό. Έχουν διεξαχθεί πειράματα για να βρεθεί εάν ο βαθμός της ανωμαλίας στον εγκέφαλο έχει κάποια σχέση με την σοβαρότητα της κατάστασης. Μια μελέτη που έγινε από τον Ελία και άλλους (2000), χρησιμοποίησε μαγνητική τομογραφία (MRI) σε διάφορες περιοχές του εγκεφάλου με σκοπό την μέτρηση των εγκεφαλικών ανωμαλιών στα παιδιά με αυτισμό. Τα αποτελέσματα έδειξαν ότι οι δομές του μεσεγκεφάλου συσχετίζονται με συγκεκριμένες αναπτυξιακές πτυχές της συμπεριφοράς όπως τα κίνητρα, τη μνημονική και τις διαδικασίες μάθησης, αλλά θέλει περαιτέρω διερεύνηση για να επιβεβαιωθεί. Επιπλέον, οι έρευνες έχουν δείξει ότι πολλές αναπτυξιακές διαδικασίες μπορεί να συμβάλουν σε διάφορους τύπους εγκεφαλικών ανωμαλιών στον αυτισμό. Ωστόσο η εύρεση του συνδέσμου μεταξύ αυτισμού και εγκεφαλικών ανωμαλιών καθίσταται δύσκολη.
Διάγνωση
Ενώ ο αυτισμός χαμηλής λειτουργικότητας δεν υπήρξε ποτέ μια επίσημη διάγνωση στο Διαγνωστικό και Στατιστικό Εγχειρίδιο των Ψυχικών Διαταραχών που δημοσιεύει η Αμερικανική Ψυχιατρική Ένωση, ο αυτισμός χαμηλής λειτουργικότητας συμπεριλαμβανόταν στην τέταρτη έκδοση του Εγχειριδίου για να αναφερθεί σε άτομο με αυτισμό που έχει νοητική υστέρηση (με δείκτη νοημοσύνης κάτω του 70). Αλλά στα σημερινά διαγνωστικά πρότυπα στη πέμπτη έκδοση του Εγχειριδίου, η ταξινόμηση του αυτισμού χαμηλής λειτουργικότητας έχει αφαιρεθεί.
Τα κριτήρια για τις διαταραχές του αυτιστικού φάσματος στο DSM-5 κατανέμονται σε τρία επίπεδα ανάλογα με την υποστήριξη που χρειάζεται το άτομο. Τα κριτήρια για το επίπεδο 3 (άτομα που απαιτούν πολύ σημαντική υποστήριξη) περιλαμβάνουν τα σοβαρά προβλήματα στην επικοινωνία (προφορική και μη λεκτική), προβλήματα στη συμπεριφορά, ακραία δυσκολία στην αντιμετώπιση της αλλαγής και ακραία δυσκολία στην μετατόπιση της προσοχής και επικέντρωσης. Τα άτομα με επίπεδο αυτισμού 3 θα έχουν πολύ περιορισμένη κοινωνική αλληλεπίδραση και θα απαντούν μόνο σε άμεσες κοινωνικές προσεγγίσεις από άλλα άτομα.
Τα κριτήρια του ICD-10 για τον αυτισμό της παιδικής ηλικίας υποθέτουν ότι η μη φυσιολογική ή και διαταραγμένη ανάπτυξη εμφανίζεται πριν την ηλικία των 3 ετών από την δεκτική ή εκφραστική γλώσσα που χρησιμοποιείται στην κοινωνική επικοινωνία, την ανάπτυξη επιλεκτικών κοινωνικών προσκολλήσεων ή της αμοιβαίας κοινωνικής αλληλεπίδρασης, ή το λειτουργικό/συμβολικό παιχνίδι. Οι ασθενείς θα πρέπει επίσης να παρουσιάζουν έξι άλλα συμπτώματα από τρεις μακροκατηγορίες που αφορούν στην ποιοτική εξασθένιση στην κοινωνική αλληλεπίδραση, τις ποσοτικές διαταραχές στην επικοινωνία και τα περιορισμένα/επαναλαμβανόμενα/στερεοτυπικά πρότυπα συμπεριφοράς, ενδιαφερόντων και δραστηριοτήτων. Το ICD-10 διαφοροποιεί τους ασθενείς με αυτισμό υψηλής ή χαμηλής λειτουργικότητας διαγιγνώσκοντας τον πρόσθετο κωδικό της διανοητικής αναπηρίας.
Θεραπεία
Ενώ δεν υπάρχει ενιαία θεραπεία ή φάρμακο για τα άτομα με αυτισμό, υπάρχουν πολλές στρατηγικές που έχουν στόχο να βοηθήσουν στην ελαχιστοποίηση των συμπτωμάτων και συνεπειών της κατάστασης αυτής.
Επαυξητική και εναλλακτική επικοινωνία
Η επαυξητική και εναλλακτική επικοινωνία χρησιμοποιείται για αυτιστικούς ασθενείς που δεν μπορούν να επικοινωνήσουν προφορικά. Οι ασθενείς που έχουν προβλήματα ομιλίας μπορεί να διδαχθούν να χρησιμοποιούν άλλους τρόπους επικοινωνίας, όπως είναι η γλώσσα του σώματος, οι υπολογιστές, οι διαδραστικές συσκευές αλλά και οι εικόνες. Το σύστημα επικοινωνίας μέσω ανταλλαγής εικόνων (PECS) είναι μια συχνά χρησιμοποιούμενη μορφή επαυξητικής και εναλλακτικής επικοινωνίας με παιδιά και ενήλικες που δεν μπορούν να επικοινωνήσουν καλά με τον προφορικό τρόπο. Οι ασθενείς διδάσκονται να συνδέουν εικόνες και σύμβολα με τα αισθήματα τους, τις επιθυμίες και τις παρατηρήσεις τους, όπως και να σχηματίζουν προτάσεις με το λεξιλόγιο που σχηματίζουν.
Λογοθεραπεία
Η λογοθεραπεία μπορεί να βοηθήσει τα άτομα με αυτισμό τα οποία χρειάζεται να αναπτύξουν ή να βελτιώσουν τις δεξιότητες επικοινωνίας τους. Σύμφωνα με τον οργανισμό Autism Speaks, η "λογοθεραπεία έχει σχεδιαστεί για να συντονίζει την μηχανική του λόγου με την σημασία και την κοινωνική χρήση του λόγου". Τα άτομα με αυτισμό μπορεί να έχουν προβλήματα στην επικοινωνία ή στο να πουν μια λέξη. Οι λογοθεραπευτές μπορούν να διδάξουν κάποιον πως να επικοινωνεί πιο αποτελεσματικά με άλλους ή να δουλέψει τον μαθητή να αρχίσει να αναπτύσσει σχήματα λόγου. Οι λογοθεραπευτές δημιουργούν ένα σχέδιο που επικεντρώνεται στις ανάγκες του παιδιού.
Εργοθεραπεία
Η εργοθεραπεία βοηθά τα αυτιστικά παιδιά και ενήλικες να μάθουν καθημερινές δεξιότητες που θα τους βοηθήσουν στις καθημερινούς τους εργασίες, όπως η προσωπική υγιεινή και η κίνηση. Αυτές οι δεξιότητες ενσωματώνονται μετέπειτα στο οικιακό, σχολικό και εργασιακό περιβάλλον. Οι θεραπευτές θα βοηθήσουν συχνά τους ασθενείς να μάθουν να προσαρμόζουν το περιβάλλον τους στο επίπεδο ικανοτήτων τους. Αυτός ο τύπος θεραπείας μπορεί να βοηθήσει τα αυτιστικά άτομα να συμμετέχουν πιο ενεργά στο περιβάλλον τους. Ένας εργοθεραπευτής θα δημιουργήσει ένα σχέδιο βασισμένο στις ανάγκες και επιθυμίες του ασθενούς, ενώ θα δουλέψει με τον ασθενή για να πετύχει τους στόχους.
Εφαρμοσμένη ανάλυση συμπεριφοράς
Η εφαρμοσμένη ανάλυση συμπεριφοράς θεωρείται ότι είναι η πιο αποτελεσματική θεραπεία για τις διαταραχές του φάσματος του αυτισμού, σύμφωνα με την Αμερικανική Ακαδημία Παιδιατρικής. Η εφαρμοσμένη ανάλυση συμπεριφοράς επικεντρώνεται στη διδασκαλία προσαρμοστικών συμπεριφορών, όπως οι δεξιότητες στην κοινωνική αλληλεπίδραση, στο παιχνίδι και την επικοινωνία, και η μείωση των προβληματικών συμπεριφορών , δημιουργώντας ένα εξειδικευμένο σχέδιο που χρησιμοποιεί τεχνικές της συμπεριφορικής θεραπείας, όπως είναι η θετική ή η αρνητική ενίσχυση και η ενθάρρυνση ή αποθάρρυνση ορισμένων συμπεριφορών.
Θεραπεία αισθητηριακής ολοκλήρωσης
Η θεραπεία αιθητηριακής ολοκλήρωσης βοηθά τα αυτιστικά άτομα να προσαρμοστούν σε διάφορα είδη αισθητικών ερεθισμάτων. Πολλοί αυτιστικοί άνθρωποι μπορεί να είναι υπερευαίσθητοι σε κάποια ερεθίσματα, όπως το φως ή οι ήχοι, οδηγώντας τους στην εκδήλωση μιας υπεραντίδρασης. Άλλοι μπορεί να μην αντιδρούν σε ορισμένα ερεθίσματα όπως όταν κάποιος τους μιλάει. Πολλοί τύποι θεραπευτικών δραστηριοτήτων περιλαμβάνουν μια μορφή παιχνιδιού (π.χ. κούνιες, παιχνίδια και τραμπολίνα) για να βοηθήσει τους ασθενείς στα αισθητικά ερεθίσματα. Οι θεραπευτές θα δημιουργήσουν ένα σχέδιο που επικεντρώνεται στον τύπο του αισθητικού ερεθίσματος στο οποίο το άτομο χρειάζεται ολοκλήρωση.
Φαρμακευτική αγωγή
Δεν υπάρχουν φάρμακα για τη θεραπεία του αυτισμού. Σε αυτιστικά άτομα τα φάρμακα χρησιμοποιούνται συνήθως για την θεραπεία συμπτωμάτων που συνδέονται με αυτόν (π.χ. κατάθλιψη, άγχος, προβλήματα συμπεριφοράς). Συνήθως χρησιμοποιούνται φάρμακα αφού έχουν αποτύχει οι άλλες εναλλακτικές θεραπείας.
Κριτική στην διάκριση του αυτισμού σε επίπεδα λειτουργικότητας
Πολλοί ακτιβιστές για τα δικαιώματα των ατόμων με αυτισμό διαφωνούν με την κατηγοριοποίηση των ατόμων σε "αυτισμό υψηλής λειτουργικότητας" και "χαμηλής λειτουργικότητας", δηλώνοντας ότι η ετικέτα "χαμηλής λειτουργικότητας" προκαλεί τους ανθρώπους να θέτουν χαμηλές προσδοκίες σε ένα παιδί και να τα βλέπουν ως κατώτερα. Επιπλέον, οι επικριτές της διάκρισης σε επίπεδα λειτουργικότητας θεωρούν ότι η λειτουργικότητα ενός ατόμου μπορεί να διαφοροποιείται ανάλογα με τη μέρα και οι κατηγοροποιήσεις δεν το λαμβάνουν υπόψη.
Παραπομπές
Κατηγορία:Αυτισμός
Βόρειο Κυβερνείο Ας Σαρκίγια
Επαρχίες
Το Βόρειο Κυβερνείο Ας Σαρκίγια αποτελείται από έξι βιλάγια:
Παραπομπές
Ας Σαρκιγια Βορειο Κυβερνειο